text: Huskøb kan betale sig om vinteren
  12 februar 2014 kl. 08.53
  Du kan spare penge ved at købe hus om vinteren.
  Hvis du overvejer at købe hus, kan du spare penge ved handle nu, fremfor at vente til sommer.
  I Syddanmark er det således januar, der har budt på den gennemsnitligt laveste kvadratmeterpris i de seneste 10 år, viser en ny analyse fra Boliga.
  Målt på salgspriserne over de seneste 10 år sparer du i gennemsnit fire procent på kvadratmeterprisen i forhold til årets dyreste måned, juli, hvis du køber dit hus i enten december, januar eller marts, mens besparelsen i februar og november er på tre procent i snit.
  - Der bliver sat mest til salg i foråret og om sommeren, og de huse, som overlever sommeren, vil ligge der til efterår og vinter. De, der køber på det tidspunkt, har en gunstigere forhandlingsposition, fordi liggetiden er længere, og det kan presse prisen mere nedad, siger Torben Hansen, professor i forbrugeradfærd på CBS.
  